# ДОМ ЗА СМЕШТАЈ ДУШЕВНО ОБОЛЕЛИХ ЛИЦА

«СВЕТИ ВАСИЛИЈЕ ОСТРОШКИ ЧУДОТВОРАЦ»

НОВИ БЕЧЕЈ

ЈНМВ бр. 12/2019

ДАТУМ: 15.07.2019. године

**Предмет:** Додатне информације и појашњења конкурсне документације за јавну набавку добра – Набавка душека, ЈНМВ бр. 12/2019

Дана 12.07.2019. године Комисија је примила захтев за додатним информацијама и појашњењима конкурсне документације за јавну набавку добра – Набавка душека, ЈНМВ бр. 12/2019, те у складу са чланом 63.став 3. Закона о јавним набавкама, даје следеће информације и појашњења:

**ПИТАЊЕ:**

,,Техничком спецификацијом тражен је

**ДУШЕК** димензија 190x80x15cm са језгром од полиуретанске пене густине 25kg/m3 . Навлака је скидајућа од непромочивог платна на бази ПВЦ-а са рајфешлусом.

Паковање са отпорном ПВЦ фолијом, која штити душек од влаге и оштећења.

Атести: ISO 9001:2008, ISO 14001:2004, OHSAS 18001:2007.

Обзиром да се ради о медицинској установи да ли тражена навлака душека треба да поседује карактеристике са којима би могла да одговори коришћењу у захтевним условима болничке средине, а то значи да је навлака:

* водонепропусна, паропропусна (да не потпарује пацијента), од полиуретана 100% горњи део, да може да се искувава на 95 степени, да трпи стерилизацију 134 степена, односно да поседује сертификат независне акредитоване лабораторије којим се то доказује;
* да се може лако прати, тј. одржавати дезифицијенсима;
* да поседује оеко тех 100 сертификат којим се доказује антиалергијско и антобактеријско својство исте;
* да се може скидати и да има тространи прекривени рајсфершлус.

Такође, неопходно је да се за пену и густину пене достави сертификат независне акредитоване лабораторије којим се гарантује квалитет исте.

Као произвођач и носилац Решења AliMS за душеке који се користе у здравственим установама, морамо да напоменемо да душеци траженом конкусном документацијом по категоризацији и класификацији медицинских средстава спадају у медицинска средства. Исто је проверљиво и на сајту Агенције за лекове и медицинска средства као и тражењем мишљења од саме Агенције за лекове и медицинска средства. Постоји више носилаца Решења AliMS за душеке.

Душеци тражени конкурсном документацијом се користе у здравственим установама у медицинским условима и као такви према својој намени и карактеристикама које треба да испуне спадају у медицинска средства, те вас молимо да извршите измену конкурсне документације и за ставку душека захтевате да поседују Решење AliMS, као и сертификате ISO 9001, ISO 13485, ISO 14001 и ISO 18001 произвођач и понуђач.''

**ОДГОВОР:** Дом за смештај душевно оболелих лица ,,Свети Василије Острошки Чудотворац'' Нови Бечеј је установа социјалне заштите која својим корисницима пружа услугу домског смештаја. За кориснике ове установе Дом постаје њихова кућа, у којој живе 24 часа дневно. У том смислу, установа тренутно нема потребу за душецима који се класификују као медицинска седства, већ за обичним ''домаћинским''душецима којима ће опремити собе корисника. Душецима класификованим као медицинско средство опрепљен је један део установе интензивне неге корисника и за истим у овом моменту не постоји потреба.

Дакле, наручилац је Конкурсном документацијом дефинисао своје тренутне потребе за предметом набавке и неће вршити измене и допуне Конкурсне документације.

Наведено појашњење предметне Конкурсне документације Наручилац ће објавити на Порталу јавних набавки и на својој интернет страници.

Комисија за јавну набавку